**9. svibnja - Dan Europe**



 Dana 9. svibnja u svim sadašnjim i budućim članicama Europske unije, obilježava se Dan Europe koji simbolizira zajedništvo i snagu europske zajednice država i ljudi. Dan Europe obilježava se od 1985. godine kada se na Milanskom summitu u znak sjećanja na Schumanovu deklaraciju proglasili 9. svibnja Danom Europe.

Toga je dana 1950. godine francuski ministar vanjskih poslova Robert Schuman predstavio prijedlog ujedinjenja proizvodnje ugljena i čelika Francuske i Njemačke.

Međutim ta je inicijativa imala šire namjere od ujedinjenja proizvodnje ugljena i čelika tih dviju zemalja, a to je poticanje na očuvanje mira u poslijeratnom razdoblju u svim europskim zemljama. Tako je već iduće 1951. godine stvorena Europska zajednica za ugljen i čelik, preteča današnje Europske unije.

 **Dan Europe**



Dan Europe obilježava se [9. svibnja](https://hr.wikipedia.org/wiki/9._svibnja) svake godine. Naime, 9. svibnja [1950](https://hr.wikipedia.org/wiki/1950). [Robert Schuman](https://hr.wikipedia.org/wiki/Robert_Schuman%22%20%5Co%20%22Robert%20Schuman), tadašnji [ministar vanjskih poslova](https://hr.wikipedia.org/wiki/Ministar_vanjskih_poslova) [Francuske](https://hr.wikipedia.org/wiki/Francuska) predstavio je svoj prijedlog formiranja [Europske zajednice za ugljen i čelik](https://hr.wikipedia.org/wiki/Europska_zajednica_za_ugljen_i_%C4%8Delik). Taj prijedlog, poznatiji kao "[Schumanova deklaracija](https://hr.wikipedia.org/w/index.php?title=Schumanova_deklaracija&action=edit&redlink=1" \o "Schumanova deklaracija (stranica ne postoji))", smatra se početkom formiranja onoga što je danas poznato kao [Europska unija](https://hr.wikipedia.org/wiki/Europska_unija).

Danas se deveti svibnja, uz [himnu](https://hr.wikipedia.org/wiki/Himna) i [zastavu](https://hr.wikipedia.org/wiki/Europska_zastava), uzima kao europski simbol. [Vijeće Europske unije](https://hr.wikipedia.org/wiki/Vije%C4%87e_EU%22%20%5Co%20%22Vije%C4%87e%20EU) u [Milanu](https://hr.wikipedia.org/wiki/Milano) [1985](https://hr.wikipedia.org/wiki/1985). godine donijelo je odluku kojom se 9. svibnja svake godine obilježava kao "Dan Europe".

Dan Europe je prilika za aktivnosti i festivale koji Europu približavaju njenim građanima. Za posjetitelje su tog dana sve [institucije Europske unije](https://hr.wikipedia.org/wiki/Institucije_Europske_unije) otvorene. Slogan pratećih akcija svake godine određuje zemlja koja je u tom razdoblju predsjedavajuća Europske unije.

Dan Europe obilježava se i u [Hrvatskoj](https://hr.wikipedia.org/wiki/Hrvatska), na način da se tjedan u koji pada 9. svibnja obilježava kao [Europski tjedan](https://hr.wikipedia.org/wiki/Europski_tjedan).

**9. svibnja 1945. – Dan pobjede nad fašizmom**

**9. svibnja 2020. – 75. Obljetnica pobjede nad fašizmom**

Dan pobjede, 9. svibnja, je praznik u spomen predaje [Trećeg Reicha](https://hr.wikipedia.org/wiki/Tre%C4%87i_Reich%22%20%5Co%20%22Tre%C4%87i%20Reich) 1945.



  Prvo je uveden u 15 republika [Sovjetskog Saveza](https://hr.wikipedia.org/wiki/Sovjetski_Savez%22%20%5Co%20%22Sovjetski%20Savez) nakon što je potpisana [bezuvjetna predaja nacističke Njemačke](https://hr.wikipedia.org/wiki/Bezuvjetna_predaja_nacionalsocijalisti%C4%8Dke_Njema%C4%8Dke_saveznicima%22%20%5Co%20%22Bezuvjetna%20predaja%20nacionalsocijalisti%C4%8Dke%20Njema%C4%8Dke%20saveznicima) 9. svibnja prema [moskovskom vremenu](https://hr.wikipedia.org/wiki/Moskovsko_vrijeme%22%20%5Co%20%22Moskovsko%20vrijeme). Iako je praznik uveden 1945., postao je neradni dan tek 1965. godine .

U [Istočnoj Njemačkoj](https://hr.wikipedia.org/wiki/Isto%C4%8Dna_Njema%C4%8Dka%22%20%5Co%20%22Isto%C4%8Dna%20Njema%C4%8Dka), 8. svibnja slavljen je od 1950. do 1966. godine kao Dan oslobođenja. Ponovno je proslavljen 1985. godine na 40. obljetnicu događaja. Od 2002. godine, [njemačka savezna pokrajina](https://hr.wikipedia.org/wiki/Njema%C4%8Dke_savezne_pokrajine) [Mecklenburg - Zapadno Pomorje](https://hr.wikipedia.org/wiki/Mecklenburg-Zapadno_Pomorje) slavi Dan oslobođenja od nacionalsocijalizma i kraj Drugog svjetskog rata.

Danom Europe koji se održava 9. svibnja svake godine slavi se mir i jedinstvo u Europi. Datum označava godišnjicu povijesne "[Schumanove deklaracije](https://europa.eu/european-union/about-eu/symbols/europe-day/schuman-declaration_hr)". Tijekom govora u Parizu 1950. Robert Schuman, tadašnji francuski ministar vanjskih poslova, iznio je svoju ideju o novom obliku političke suradnje u Europi kojom bi rat među Europskim državama postao nezamisliv.

 

Njegova vizija bila je osnovati europsku instituciju koja bi objedinila proizvodnju ugljena i čelika i upravljala njome. Ugovor o osnivanju takvog tijela potpisan je nešto manje od godinu dana kasnije. Schumanov prijedlog smatra se začetkom današnje Europske unije.

Temu obradila odgajateljica Zdenka Vranešević